
საქართველოს მთავრობის

განკარგულება №331

2017 წლის 23 თებერვალი

ქ. თბილისი

საჯარო სამართლის იურიდიული პირის – საფინანსო-ანალიტიკური სამსახურისათვის სახელმწიფო შესყიდვის  ელექტრონული ტენდერის მეშვეობით განხორციელებასთან დაკავშირებით წინასწარი თანხმობის მიცემის შესახებ

„სახელმწიფო შესყიდვებთან დაკავშირებით გასატარებელი ზოგიერთი ღონისძიების შესახებ“ საქართველოს მთავრობის 2017 წლის 26 იანვრის №33 დადგენილების შესაბამისად, მიეცეს წინასწარი თანხმობა საჯარო სამართლის იურიდიულ პირს – საფინანსო-ანალიტიკურ სამსახურს, განახორციელოს CPV კოდზე – 48600000 (მონაცემთა ბაზისა და ოპერაციული პროგრამული პაკეტები) 1 (ერთი) ცალი მონაცემთა შენახვის ძირითადი სისტემის EMC VNX 5600-ის ტექნიკური მხარდაჭერის ლიცენზიის, რომლის სავარაუდო ღირებულება შეადგენს 224,119.76 ლარს (ორას ოცდაოთხი ათას ას ცხრამეტი ლარი და სამოცდათექვსმეტი თეთრი), CPV კოდზე – 48200000 (ქსელების, ინტერნეტისა და ინტრანეტის პროგრამული პაკეტები) 1 (ერთი) ცალი ქსელის მონიტორინგის პროგრამული უზრუნველყოფის მხარდაჭერის ლიცენზიის, რომლის სავარაუდო ღირებულება შეადგენს 21,939.00 (ოცდაერთი ათას ცხრაას ოცდაცხრამეტი) ლარს და 1 (ერთი) ცალი 2-წლიანი (ორწლიანი) კრიპტოგრაფიული უსაფრთხოების SSL სერტიფიკატის, რომლის სავარაუდო ღირებულება შეადგენს 645.00 (ექვსას ორმოცდახუთი) აშშ დოლარს, სახელმწიფო შესყიდვის ელექტრონული ტენდერის მეშვეობით შესყიდვა.

